**ΑΝΑΚΟΙΝΩΣΗ**

Ο Δήμος ΒΕΛΟΥ-ΒΟΧΑΣ, στα πλαίσια του N. 5036/23 (ΦΕΚ 77 Α/28-3-2023) «Πλαίσιο ρύθμισης οφειλών και άλλες φορολογικές και τελωνειακές ρυθμίσεις, προστασία των συντάξεων από τον πληθωρισμό και άλλες διατάξεις για τη στήριξη της κοινωνίας και της επιχειρηματικότητας.», ανακοινώνει τη ρύθμιση οφειλών.

**Ποιες οφειλές αφορά:** Στη ρύθμιση του άρθρου 90 Ν. 5036/23, υπάγονται κάθε είδους οφειλές προς τους δήμους και τα νομικά τους πρόσωπα, **που κατέστησαν ληξιπρόθεσμες** **μετά την 1.11.2021 και έως την 1.2.2023**  όπου πληρούν τις εξής προϋποθέσεις:

α) Ο οφειλέτης να μην είχε ληξιπρόθεσμες οφειλές ή αρρύθμιστες ληξιπρόθεσμες οφειλές στις ταμειακές υπηρεσίες των δήμων την 1η.11.2021.

β) Ο οφειλέτης να έχει υποβάλλει όλες τις δηλώσεις εισοδήματος για την τελευταία πενταετία μέχρι την 31η.12.2022.

γ) Ο οφειλέτης κατά τον χρόνο υπαγωγής στη ρύθμιση να μην έχει καταδικαστεί αμετάκλητα για φοροδιαφυγή ή λαθρεμπορία.

Επίσης δίνεται η **δυνατότητα αναβίωσης των ρυθμίσεων των άρθρων 110 έως και 117 του ν. 4611/2019 (Α’ 73) και των άρθρων 165 έως και 172 του ν. 4764/2020 (**Α’ 256) που απωλέσθηκαν ή κατέστησαν μη εξυπηρετούμενες έως την 1η.2.2023.

**Εξαιρέσεις:** Οι οφειλές που δεν μπορούν να υπαχθούν σε νομοθετική ρύθμιση τμηματικής καταβολής ή η ρύθμισή τους απαγορεύεται από άλλους νόμους.

**Ελάχιστο ποσό δόσης:** Ελάχιστη δόση 30€.

**Προθεσμία αίτησης:** Από 28/03/2023 έως το αργότερο 30/06/2023.

**Τρόπος υποβολής:** Η αίτηση υποβάλλεται προς τον οικείο δήμο είτε μέσω του δικτυακού τόπου του δήμου ή μέσω ηλεκτρονικού ταχυδρομείου (**protokollo@1306.syzefxis.gov.gr**) ή μέσω ειδικής εφαρμογής του δήμου ή της Κεντρικής Ένωσης Δήμων Ελλάδος.

**Αριθμός δόσεων (36 ή εως 72)**

Οι οφειλές μπορούν να ρυθμιστούν είτε σε τριάντα έξι (36) δόσεις είτε έως εβδομήντα δύο (72) δόσεις .

**Ηλεκτρονική καταβολή δόσεων Τ**ον αριθμό λογαριασμού μπορούν να προμηθευτούν οι ενδιαφερόμενοι από το γραφείο της Ταμειακής Υπηρεσίας του Δήμου ΒΕΛΟΥ – ΒΟΧΑΣ. Για περισσότερες πληροφορίες μπορείτε να απευθύνεστε στην Ταμειακή Υπηρεσία του Δήμου ΒΕΛΟΥ-ΒΟΧΑΣ. (Τηλ. 2741360517,2741360515,2742360322) και στο email: protokollo@1306.syzefxis.gov.gr

 Ο

 ΔΗΜΑΡΧΟΣ

 ΠΑΠΑΚΥΡΙΑΚΟΣ ΑΝΝΙΒΑΣ